钦定古今图书集成/明伦汇编/闺媛典/第076卷 > 钱敦朴妻边氏
## 钦定古今图书集成/明伦汇编/闺媛典/第076卷 > 钱敦朴妻边氏

按《阜城县志》：钱敦朴妻边氏，年十六归钱，不一载夫
亡，子女无出。其母亦孀居，劝之嫁，氏曰：“如嫁好母，胡
不为母？”遂无语。家极贫，事姑至孝。崇祯十五年之变，
闻兵近城，沐浴拜夫及翁之神主，又拜其姑曰：“翁在，
以守节勉妇，今乃报翁之日矣。”拜竟，掩扉端坐。及城
陷，兵入，氏曰：“我自十七岁守寡，曾受翁姑拜谢，断不
受辱，幸速杀我！”遂见杀于床下。